𝄇 Downloaded From BollyFlix 𝄇
În dimineața în care domnul Bondurant a fost ucis, am văzut-o clar.
O cafenea lângă biroul lui cu o oră înainte de crimă
nu e locul crimei.
Acuzarea mai are alți martori de chemat sau probe de prezentat?
Trebuie să știi ceva.
Eram acolo în dimineața aia, în fața clădirii, cum a spus.
Trebuie să-mi spui tot.
Asta e tot.
Ce ați descoperit?
Am găsit ce părea a fi o pată de sânge pe mănușa dreaptă.
De ce e sângele lui Bondurant pe mănușile tale de grădinărit?
Nu știu. Bine? Nu știu.
Spune-mi! Cât ți-a dat Alex Grant ca să fiu bătut în parcare?
Poftim?
David Webber lucrează pentru Alex Grant.
Asta înseamnă că și tu. Nu e vorba de un podcast.
Vrea să se asigure că Lisa e țap ispășitor pentru uciderea lui Bondurant.
Dle Grant, ați vrea să explicați instanței
la ce activitate suspectă se face aluzie?
Deși un e-mail poate a fost suficient pentru ca dl Grant să depună mărturie,
nu e suficient pentru a dovedi că e relevant pentru acest caz.
Găsește altceva care să sugereze implicarea lui Alex Grant!
Dacă vrei să folosești linia asta de apărare.
BIROUL FEDERAL DE INVESTIGAȚII LOS ANGELES
AVOCATUL DIN LIMUZINĂ
- Vrei lapte sau zahăr? - Orice!
O să întârzii la tribunal.
Ascultă! Lecția mea se termină la 18:00. Pot lua un Uber acasă dacă e mai ușor.
Nu. Îmi place să vin să te iau.
Am găsit o herghelie mai aproape de mama ta. Vrei să vezi cum e?
Nu știu.
Îmi iubesc calul. Și îmi place că mă vezi călărind.
Bine.
MAMA
Nu te preocupa de mine și de mama.
- Sunt bine, scumpo. Răspunde-i! - Grăbește-te!
- Bine. Te iubesc. Distracție plăcută! - Te iubesc!
Bine.
Să nu afle doctorul meu!
M-a pus la dietă strictă.
Fără alcool, fără colesterol, fără carbohidrați, fără niciun haz.
Ce e așa de important
de a trebuit să ne vedem în dimineața în care începe procesul?
Cineva mi-a lăsat asta la ușă aseară.
O scrisoare de la FBI?
Da, adresată lui Alex Grant, zis și Alex Kazarian. Diversiunea mea.
Prefer termenul „suspect alternativ”.
Și asta spune că suspectul tău alternativ
e o persoană de interes într-o anchetă FBI.
Fraude în construcții. Știi e-mailul trimis de Mitchell Bondurant?
- Asta o pune în cu totul altă lumină. - Cum?
Ei bine, Bondurant trimite un e-mail în care îl amenință pe Alex Grant.
Din e-mail, aluzia nu e clară.
Judecătoarea a spus că nu e suficient ca să-l acuz.
Avea nevoie de mai mult. Asta e mai mult.
Se pare Alex Grant punea la cale ceva ilegal.
Și e-mailul? Nu era o amenințare. Era șantaj.
Șantajul e un motiv bun de a ucide pe cineva, dacă are temei.
Dar asta? Te trezești cu ea la ușa ta în ajunul procesului?
Da, știu.
Fie cineva chiar vrea să te ajute,
fie încearcă să-ți tragă clapa.
Trebuie să afli ce și cum.
Cum să fac asta?
Mai întâi, trebuie să confirmi că scrisoarea e reală sau nu.
Și trebuie s-o faci repede.
Polițistul care s-a ocupat de anchetă.
Lui trebuie să-i arunci bomba în timpul interogării martorului.
Nu, procuroarea îl va soma prima.
Atunci, îți trebuie confirmarea înainte.
Puștiule, ești sigur că vrei asta?
Ai zis că tipul ăsta, Grant, e cel care a pus să fii bătut.
Dacă încearcă ceva mai permanent?
Cred că am o cale să-l fac să se creadă ferit.
Kenny Dorham, 1955.
- Ai studiat, nu? - Am ascultat.
Printre cei mai subapreciați trompetiști.
Tata îl asculta când avea un caz important.
Nu știu de ce.
E bine să știi cum e să fii subestimat, nu?
Indiferent de câte procese am avut, e ca și cum învăț iar mersul pe bicicletă.
Un început nou e mereu cu emoții.
Voiam…
Voiam să-ți mulțumesc din nou.
Pentru ce?
Că ai fost generos.
Cu banii ăia de la Ray.
Mă întâlnesc mâine cu administratorul legat de studio,
ca să-i dau chiria pe prima lună.
Minunat! Felicitări!
- Deci și tu ai ceva nou? - Da.
Doar să n-o dau în bară acum!
Era să uit.
Ți-am adus corespondența de la birou. Nu cred că ai fi avut timp.
Vezi? Asta o să-mi lipsească când pleci.
Ce mă fac fără tine?
Cred că Lorna va face fața.
EȘTI TOT CE ÎMI LIPSEȘTE DIN LOS ANGELES. NUMAI BINE! PUPICI, GLORIA
ALOHA DIN HAWAII
Cine te acoperă la birou?
Am angajat temporar studenți de la Drept.
Câți?
- Patru. - Patru?
Ai văzut câte cazuri noi avem?
De atâția e nevoie să facă treaba pe care o facem eu cu Izzy.
Da. Bine.
Mickey!
Arăți grozav.
- O ținută perfectă pentru prima zi. - Mersi!
Totul va fi bine. Bine? Rămâi calmă!
Fii detașată în fața juraților, indiferent ce auzi azi, bine?
Da. Noutăți?
Nu încă, dar e pe poziție.
Ascultă! Îți fac rost de bilete.
Am nevoie de permise în culise.
O să dureze.
Da, ai 24 de ore.
Doar 24 de ore?
Voi plăti dublu.
Bine, atunci. Plătesc triplu.
Să văd ce pot face.
Ajută-mă cu băiatul ăsta rău!
Care e juratul nostru?
Primul rând, al doilea din dreapta. Gary Furlong.
De ce el?
Când Cisco i-a verificat trecutul,
a aflat că tatăl lui a fost evacuat.
Un dezvoltator l-a dat afară. S-a ajuns la proces. Așa că am întrebat…
Ridicați mâna dacă ați avut vreo rudă foarte apropiată
implicată într-o dispută cu un dezvoltator imobiliar!
Nu trebuie să faci sesizare?
Practic, nu a mințit.
Soția și copiii sunt familia cea mai apropiată. Nu tatăl.
Nu-s de vină că Andrea nu și-a făcut temele.
Tipul poartă pică dezvoltatorilor. Deci va fi de partea noastră?
Poate. Nu te entuziasma prea tare! Și Andrea are jurații ei.
Haller!
Andy.
Pare deosebit de îngâmfată azi.
Crede că are cu ce.
Dacă urcă pe val, vom da de necaz.
Așa că trebuie să profităm de orice ocazie ca s-o scoatem din ritm.
Ridicați-vă!
Bună dimineața!
Reamintesc tuturor că în această sală de tribunal,
nu vor exista mimări, scandări sau izbucniri de niciun fel.
Există pedepse pentru sfidarea curții.
Și credeți-mă, nu vreți să aflați care sunt.
Ați înțeles?
Bine.
Acum, dragi avocați, s-a irosit destul din timpul instanței
cu amânări și zile în plus acordate după audierea preliminară.
Deci, în vederea promptitudinii,
voi acorda 30 de minute fiecărei părți pentru declarațiile de deschidere.
De acord?
Treizeci? Îmi cer scuze…
Apărarea se mulțumește și cu 20 de minute.
În vederea promptitudinii.
Atunci, să facem o medie.
- Să zicem 25. - Așa rămâne, dnă judecătoare.
Prea bine.
Bună dimineața, membrii juriului!
Sunt dra procuror adjunct Andrea Freemann
și am venit aici să vorbesc în numele unei persoane care nu poate.
Un om muncitor, de succes,
care a pus umărul la construirea orașului nostru
și a angajat mii de oameni pe parcurs.
Mitchell Bondurant.
Am venit să vă spun despre ultimele clipe brutale din viața sa
și despre persoana care i-a pus capăt.
Acuzata. Lisa Trammell.
Acum, certitudinile acestui caz?
Sunt simple.
Acuzata și dl Bondurant erau într-un conflict.
O dispută care l-a obligat pe dl Bondurant să solicite un ordin de restricție
împotriva acuzatei din cauză că era hărțuit continuu de ea.
În dimineața crimei, după ce a vizitat o piață din apropiere,
acuzata a intrat într-o cafenea din apropierea biroului victimei,
unde l-a văzut pe dl Bondurant cumpărându-și o cafea.
Dovezile vor arata că apoi, ea a plecat de la cafenea,
s-a grăbit spre parcarea interioară și s-a ascuns după o coloană,
știind că el avea să sosească.
Acolo, l-a așteptat
și și-a pus niște mănuși ca să se asigure că nu lasă amprente.
Când dl Bondurant a sosit și a ieșit din mașină,
l-a atacat cu agresivitate din spate,
ciomăgindu-l în cap cu un obiect contondent,
lovindu-l până la moarte.
Probele vor dezvălui că acuzata îl ura pe dl Bondurant,
cum l-a urmărit asiduu,
și cum, în ziua crimei, a intrat în parcarea interioară
având motivul, mijloacele și oportunitatea de a ucide.
UN TERMEN DE CONFIRMARE A SCRISORII?
LA ASTA LUCREZ.
Ți-am spus că nu pot continua să fac asta.
E ultima oară. Promit.
Trebuie confirmată.
Agentul care a semnat scrisoarea nu-mi răspunde la telefon.
Tipul ăsta. Vasquez.
Felix Vasquez.
Trebuie doar să găsești scrisoarea originală în dosare.
Vezi să nu!
Asta ar însemna să urc trei etaje la un alt departament,
să vorbesc cu un cretin antipatic,
căruia trebuie să-i explic de ce vreau să văd o scrisoare ce nu mă privește.
Ajunge că m-am târât până aici să vorbesc cu tine.
Mi se pare just.
Dar sunt recunoscător pentru tot ajutorul tău.
Da, mă lași cu vrăjeala?
Ies la pensie peste cinci luni.
Dacă vreau să-mi risc pensia ai face bine să-mi spui cu ce mă aleg.
Def Leppard cu Mötley Crüe și Poison.
Am deja bilete. Rândul patru.
Cu acces în culise.
Să le văd!
Nu fi lacomă!
Fac rost până mâine, la proces.
Deci o vei face?
Nu fac nimic până nu văd permisele.
În sfârșit, veți auzi cum poliția a găsit mănușile de grădinărit ale acuzatei
în garajul ei, cu sângele lui Mitchell Bondurant pe ele.
Mănușile pe care le-a folosit să-l ucidă,
cu sânge ce nu putea fi decât al victimei.
Cum am spus, e simplu. Faptele nu mint.
Acum, avocatul apărării va încerca s-o descrie pe acuzată,
drept un membru integru al comunității,
o victimă a gentrificării, care a fost hărțuită de Mitchell Bondurant.
V-aș spune să nu vă lăsați păcăliți.
Nu vă lăsați păcăliți de expresia calmă,
de bluza albă, de unghiile îngrijite.
Nu vă lăsați păcăliți de pistele false, de praful aruncat în ochi!
Avocatul apărării va pune în scenă un mare spectacol.
Dar doar asta e. Un spectacol.
Pentru că nu are cu ce riposta la dovezile pe care le vom prezenta.
Și, în cele din urmă, toate trucurile lui nu vor elimina faptul
că Mitchell Bondurant a fost ucis brutal și violent.
Iar femeia care l-a ucis se află chiar acolo.
Dle Haller.
Da. Mulțumesc, dle judecător!
Câtă tensiune!
Haideți să dăm puțin filmul înapoi?
Aș vrea să încep făcându-vă cunoștință cu Lisa Trammel.
După cum știți, e chef la un restaurant foarte bun numit Elysian.
Vă place să mâncați?
Credeți-mă pe cuvânt!
Mâncarea de acolo e demențială.
De peste zece ani, Lisa îi perfecționează meniul.
Procuratura spune că e iute la mânie. Poftim? Serios?
Un chef coleric? Cine a mai auzit de așa ceva?
Fiindcă dna procuror n-a văzut un show TV despre gătit.
Da, e mai aprigă. Mulți chefi sunt așa.
Așa e în acest domeniu. Mult stres. Ore târzii.
Sigur, nu e o calitate cu care Lisa se mândrește, dar nu o face o ucigașă, nu?
Asta ar vrea dna procuror să credeți.
Că doar pentru că era supărată pe M. Bondurant,
înseamnă automat că l-a ucis.
Dovezile nu vor arăta asta.
Dovezile sau lipsa lor
constituie o problemă flagrantă în cazul acuzării.
Ați auzit-o pe dra Freemann promițând multe dovezi,
dar există o dovadă crucială pe care n-o dețin.
Cea mai importantă piesă.
Arma crimei.
N-au găsit-o.
Își vor da cu presupusul despre ce ar putea fi,
dar nu au o armă și niciun mod de a o lega pe Lisa de ea.
De fapt, unicul adevăr spus de procuratură a fost cel evident.
Mitchell Bondurant a fost ucis.
Brutal, violent, cu sânge rece.
Vor să vă facă să credeți că Lisa a comis crima asta,
dar vă vom arăta cum și de ce Lisa n-a putut s-o facă.
Ce înseamnă asta?
E simplu.
Lisei Trammell i s-a înscenat crima de la început.
Orice dovadă prezentată de acuzare face parte din acea înscenare.
Trebuie să obiectez.
E doar o argumentare disperată.
Discut doar probele care presupun că vor fi introduse.
Nu deviați, dle Haller!
Desigur, dnă judecătoare.
Îmi cer scuze. Unde rămăsesem?
Dovezile. Bine. De unde au venit?
De la poliția Los Angeles care a investigat crima.
Și care, în graba de a construi cazul împotriva primului suspect găsit,
au ratat imaginea de ansamblu,
iar dra Freemann s-a bucurat să le cânte în strună.
Obiectez!
Voi retrage afirmația. Dacă instanța îmi permite,
aș vrea să-mi termin declarația de deschidere.
Continuați!
Mulțumesc! O să încerc să rezum într-un mod agreat și de dra Freemann.
Mai simplu spus,
Lisei Trammell i s-a înscenat totul.
Vă vom arăta exact cum și de ce.
Polițiștii au picat în plasă. Procuratura la fel.
Nu faceți la fel!
Mulțumesc!
Profesorul meu spune că nu se cade să obiectezi în timpul deschiderii.
Pari meschin în fața juraților.
Singurul lucru mai rău e s-o faci de două ori.
Îți trimit informațiile despre noul client.
A, și am depus cererea în cazul Barkley.
Am învățat să folosesc sistemul online pentru tribunal.
Ce să vezi! Avem din nou un birou funcțional.
Cineva trebuia s-o facă. Studenții Lornei abia știu să răspundă la telefon.
Când se întoarce Lorna?
Cum se încheie procesul.
Mulțumesc că te ocupi tu, Izzy.
Nicio problemă. Cum se descurcă Hayley la călărit?
Grozav. A început să-i placă mult.
Și cred că am aflat și motivul real pentru care vrea să continue în LA.
Să ghicesc! E înalt, brunet și fermecător?
Ceva de genul ăsta.
Sfatul meu, în calitate de fiică. Nu fi prea dur cu ea!
Măcar ai șansa să petreci timp cu ea.
Statul îl cheamă pe detectivul Howard O'Brien.
Dle detectiv, v-ați putea descrie
experiența profesională pentru cei din sală?
Sigur. Am fost șase ani în Marină.
Ca ofițer de rezervă, și apoi, din nou, în Iraq.
Apoi, 18 ani în poliția LA. Detectiv în ultimii zece.
Și, în acel timp, la câte cazuri de omucidere ați lucrat?
Peste 60.
E o statistică deprimantă, dar asta e.
E limpede că aveți multă experiență.
Acum, puteți să ne treceți în revistă etapele anchetei?
Desigur. Am ajuns la locul faptei la 9:45 cu dna detectiv Lang, partenera mea.
Patrulele împrejmuiseră zona, o unitate criminalistică era pe drum.
Chiar și fără acei experți,
era evident că victima suferise o traumă la cap.
Era mult sânge,
deci, în primul rând, am vrut să strângem dovezi intacte.
- Și ați găsit? - Nimic notabil.
Lângă cadavru, am găsit un pahar de hârtie de la o cafenea din zonă, Café Maurice.
Am găsit și un ciob cu o margine rotunjită
presupus a fi din oglinda laterală a unui vehicul.
Dar când am verificat vehiculele din parcare,
niciunul nu avea oglinzi sparte.
Vreo filmare a camerelor de supraveghere?
Nimic util.
Nu sunt camere în parcare, doar la intrare și la lift,
și n-a intrat niciun vehicul neobișnuit sau necunoscut în acea dimineață.
Așa că am presupus că ucigașul trebuie să fi intrat pe jos.
Am înțeles. După inspectarea locului, ce ați mai făcut?
Următoarea prioritate era să intervievăm orice martor.
Bine. Povestiți-ne despre fiecare pe rând!
- TREBUIE SĂ AFLU. - ÎN CURÂND!
Atunci șeful pazei ne-a dat o listă cu cei ce au amenințat victima.
Numele acuzatei era pe această listă?
Era în fruntea listei.
Mai ales când am aflat că se afla în apropierea clădirii în timpul crimei.
Apropierea înseamnă că avea acces, nu?
Obiectez! Direcționează răspunsul.
Se admite.
Retrag întrebarea.
Ce ai făcut după aceea?
Considerând-o pe Lisa Trammell o persoană de interes,
am acționat rapid ca să nu pierdem dovezi sau mai multe vieți.
Am mers imediat la ea acasă.
Ce s-a întâmplat acolo?
Dna Trammell a fost calmă și politicoasă. La început.
Am întrebat-o despre acea dimineață, unde fusese, cu cine se văzuse.
Ne-a spus că s-a dus la piața de lângă biroul lui Bondurant.
Când am întrebat-o dacă a intrat în clădire, a spus nu.
Ce s-a întâmplat după?
Am simțit că era evazivă,
așa că am întrebat-o dacă ar fi dispusă să continuăm întrebările la secție.
A acceptat de bunăvoie.
Și nu i-ați citit drepturile pentru că…
Încă nu era considerată un suspect.
Repet, a mers de bunăvoie la secție.
Când am ajuns acolo și am început s-o interoghez,
unele lucruri nu se legau.
Ce ați spune dacă am urmări interviul?
Nu.
Mai întâi, cântă-mi frumos!
Să nu mai spui asta niciodată!
Just.
Dar nu vezi biletele până nu-mi confirmi scrisoarea.
La ora 12, restaurantul ăla Sichuan din Santa Monica.
Încearcă friptura de oaie! Te va surprinde plăcut.
Oaie?
Sincer, nici nu mă surprinde.
Mulți oameni așteaptă la rând ca să-i vină de hac.
Da.
Susții că e un mincinos patologic și un nemernic de rahat.
Poate și tu aștepți la rând.
Uite ce e!
Îl urăsc. N-am de gând să fac pe nebuna.
Cât să-l omori?
Ce v-a dezvăluit interviul?
Pe lângă faptul că, în propriile cuvinte, acuzată îl ura pe dl Bondurant.
Ne-a dezvăluit că ne ascunsese ceva mai devreme,
că se întâlnise cu victima la cafenea, lucru care încălca ordinul de restricție.
Așa am obținut mandat de percheziționare a casei și restaurantului ei.
Și ce obiecte ați găsit acolo?
Am confiscat laptopul, niște documente și obiecte personale
și niște mănuși de grădinărit găsite în magazie.
Proba 3 a acuzării, dnă judecătoare.
Astea sunt mănușile de grădinărit de la casa acuzatei?
Da.
Mănuși care au fost testate, stabilindu-se ulterior că au
urme de sângele lui M. Bondurant.
Corect.
Ați găsit și alte dovezi?
Nimic important.
Mai interesant era ce lipsea din casă.
Ce anume?
În timpul percheziției, am găsit o trusă de scule în magazia acuzatei.
Era una comercială, cu spații pentru toate uneltele.
Lipsea o singură sculă.
- Un ciocan. - Și de ce era interesant?
Obiectez! E pură speculație.
Dle judecător, martorul își exprimă propria opinie
bazată pe experiența sa vastă.
Anulat. Martorul poate răspunde.
Voi pune întrebarea din nou.
De ce a fost atât de interesant ciocanul dispărut al acuzatei?
Fiindcă echipa criminalistică a putut stabili la locul crimei
că rana fatală a lui Bondurant, avea o formă rotundă, neobișnuită.
Nu sunt multe obiecte contondente care îmi trec prin minte.
Ciocanul ar fi unul.
Mulțumesc, dle detectiv!
Nu mai am întrebări.
CISCO DIN CLIPĂ ÎN CLIPĂ.
Dle Haller!
Apărarea are întrebări?
Polițistul care s-a ocupat de anchetă.
Lui trebuie să-i arunci bomba în timpul interogării martorului.
Cu siguranță juraților le-ar prinde bine un respiro.
Să luăm pauza la prânz?
Nici nu e ora 12:00. Vom lua pauza la prânz la ora obișnuită.
- Bună dimineața, detectiv O'Brien! - Dle avocat!
Printre lucrurile găsite la locul crimei,
ați menționat un pahar de la o cafenea din apropiere?
Café Maurice. Da.
Paharul era al Lisei Trammell?
La început, nu eram siguri.
Apoi am găsit bonul în buzunarul dlui Bondurant.
Totodată, i-am găsit amprentele pe pahar.
L-a scăpat când a fost lovit.
Deci, paharul n-a legat-o pe Lisa Trammell de locul crimei, nu?
Nu, dar…
Răspundeți doar cu „da” sau „nu”, vă rog!
Nu.
Dar ciobul de sticlă de pe jos?
Îl puteți descrie?
Era o bucată de sticlă de oglindă, rotunjită pe o parte.
Bine. Și ai dedus că provenea dintr-o oglindă laterală stricată?
Ceva foarte probabil într-o parcare.
Ați verificat mașina Lisei Trammell?
Avea oglinzile sparte?
Nu.
Bun.
Acum, să vorbim despre ce ați găsit acasă la dna Trammell.
LORNA UNDE EȘTI?
NE DĂM DE CEASUL MORȚII AICI!
Ați găsit alte urme de sânge sau doar pe mănuși?
Doar pe mânuși.
Și cum ați transportat mănușile astea de la casa clientului meu?
Un criminalist le-a pus în pachetul special de colectare.
Puteți descrie acest pachet?
Era un plic sigilat.
Cum anume era sigilat?
Obiectez! Relevanța?
Încerc doar să verific lanțul de custodie.
Se respinge! Dar grăbiți pasul, dle Haller!
E totul în regulă?
Da, sunt sigură că totul va fi bine.
Donna nu vine.
Sunt Vasquez. Am auzit că m-ai căutat.
Scrisoarea asta are semnătura ta.
Îi poți confirma autenticitatea?
Nu pot comenta asupra anchetelor în desfășurare.
Nu vreau să comentezi.
Vreau doar să-mi spui dacă scrisoarea e autentică sau nu.
Nu pot nici confirma, nici nega autenticitatea acelei scrisori.
Dar am un sfat pentru tine și șeful tău!
Lăsați-o baltă!
Și Donna a zis ceva despre acces în culise?
Mi-am scris numele și numărul insignei pe etichetă,
și le-am trimis direct la laborator.
Nu ai lăsat niciodată plicul cu mănușile nesupravegheat?
Obiectez! A fost întrebat și a răspuns.
Se admite.
Pot solicita să cer o mică pauză? Doar cinci minute.
Atâta timp cât nu vei studia manualul de criminalistică. Da.
Cinci minute!
„Nu poate nici confirma, nici nega.” E ca o negare a negării.
Ne mulțumim cu asta. Nu mai avem timp.
Ești sigur?
Mai bine așteptăm confirmarea sigură. Poți rechema martorul în câteva zile.
Cazul ăsta va muri în câteva zile. Andrea ne omoară.
Dacă nu vom primi o confirmare mai bună?
O folosim acum. Hai!
Dle detectiv, ați vorbit mai devreme despre amenințările primite de Bondurant.
Așa e.
Ați investigat amenințările făcute de el la adresa altora?
Nu știu ce vreți să spuneți.
Articol D din probele apărării.
Ne poți spune ce e acest document?
E o copie a unui e-mail de la Bondurant către un subcontractor pe nume Alex Grant.
L-ați mai văzut?
Am analizat toate e-mailurile și corespondența victimei. Da.
Ați văzut acest e-mail în care Bondurant îl amenință cu șantaj pe Grant.
Obiectez! Temeiul?
Temeiul e în e-mail.
Puteți citi partea subliniată juraților?
„Dacă nu ne putem înțelege,
nu-mi va rămâne de ales decât să continui pe cale legală.
Voi informa și creditorii, care fiind garanți,
sunt obligați de legea federală să raporteze orice activitate suspectă.”
Deci Mitchell Bondurant avea să-l toarne pe Alex Grant la FBI
pentru activități suspecte, dacă nu…
Obiectez! Speculații.
Se admite.
Voi reformula.
Având în vedere conținutul acestui e-mail,
de ce nu l-ați luat în calcul pe Grant ca suspect?
Am luat pe toată lumea în calcul, dar e o dispută de afaceri.
N-avem dovezi că dl Grant ar fi săvârșit vreun delict.
Deci, orice dovezi apărute, ar putea schimba situația?
Știți ce e un aviz FBI?
Obiectez! Ne putem apropia?
Hai că începem!
Și dacă e legitimă, deși am dubii,
nu poate fi admisă atât de târziu.
Vă explic întârzierea. Mi-a fost lăsată o copie a scrisorii.
- De o sursă anonimă. - Serios?
Am stat s-o confirm la fel cum dra Freemann
m-a anunțat târziu de mânuși fiindcă a trebuit să le verifice.
Are dreptate, dră Freemann.
V-aș cere să-mi acordați până mâine să confirm și eu autenticitatea.
Îți dau până după prânz, dar azi vom termina cu martorul ăsta.
Mulțumesc!
Putem pune oglinzile de-a lungul acestui perete, bara aici.
E perfect.
Abia aștept.
Primele două luni, cum am convenit. Când mă pot muta?
Chiria a fost ajustată.
Ce fel de ajustare?
A ajuns la 15.000 pe lună. Deci îmi trebuie un cec de 30.000…
Stai așa!
Ray a renegociat 10.000, Carlos. Asta a fost înțelegerea.
Acum câteva luni. Chiriile au explodat în cartier.
Iar înțelegerea era doar o opțiune. I-am dat destul timp să facă rost de bani,
dar trebuie să mă adaptez la condițiile pieței.
- Nu cred așa ceva! - Opțiunea e valabilă încă o săptămână.
Rămâne al tău, dacă poți aduce și restul banilor.
Și de aș putea, nu cred că pot acoperi 15.000 lunar.
Mai mult de zece n-am cum.
Atunci va trebui să pun iar sala pe piață. Îmi pare rău.
Ei bine?
FBI a confirmat scrisoarea.
Poftim!
Dar obiecția mea pe motiv de relevanță rămâne valabilă.
Relevanță? Doar pe baza scrisorii,
putem crede că un mare juriu federal se ocupă de fraudă în construcții.
Poate Alex Grant a fost chemat să depună mărturie.
Așa e, dră Freemann?
A fost numit un mare juriu, da.
Din câte știu, Alex Grant nu a fost chemat să depună mărturie.
Da, nu încă.
Bine.
Ați făcut conexiunile, dle Haller, dar vă avertizez.
Nu-mi face un circ din acest proces.
În clipa în care treci de la fapte la supoziții,
tai totul de la rădăcină.
Sper că știi ce faci.
Mulțumesc!
„Dle Grant, vă punem în vedere că sunteți ținta unei investigații FBI
privind fraude în construcțiile din sudul Californiei.
Vă somăm, pe această cale să nu distrugeți niciun document legat de afaceri.
Vom face tot posibilul să ne întâlnim pentru a discuta.”
„Semnat Felix Vasquez, agent special.”
Care e data scrisorii?
18 ianuarie.
Ce dată are e-mailul trimis de M. Bondurant lui Alex Grant?
10 ianuarie.
Bine, deci Bondurant amenința să-l expună pe Alex Grant la FBI.
După opt zile, Alex Grant primește un aviz de la FBI
cum că e ținta unei investigații?
Și?
După o săptămână, Bondurant e ucis cu brutalitate.
Obiectez! Există și o întrebare?
Se admite.
După toate cele spuse,
mai credeți că a fost corect să nu-l considerați pe Alex Grant suspect?
Cum am spus mai devreme, i-am luat pe toți în considerare.
Nu mult. Pe Lisa Trammell ați arestat-o în aceeași zi.
Dovezile o indicau pe ea. Motivul era clar.
„Motiv”? Aceste documente nu arată
că Alex Grant a avut un motiv clar de a-l ucide pe Bondurant?
Obiectez! Argumentativ.
Se poate interpreta și așa. Da.
Se respinge.
Ați avut ochelari de cal, nu?
Ați găsit un suspect la îndemână și nu voiați să vă distragă nimic.
Nu! Nu știam despre avizul FBI.
Dacă aș fi știut…
Ce ați fi făcut? Ați fi făcut lucrurile altfel?
Continui să susțin modul de desfășurare și rezultatul anchetei noastre.
- Am prins persoana potrivită. - Serios?
Nu mai am întrebări.
AUTOSTRADA SANTA MONICA
Așa e în Los Angeles?
Nimeni nu vede unde locuiești, doar ce conduci.
Trebuie să păstrez aparențele, nu?
Speram să mă mut, dar încă nu pot încasa banii din podcast, nu?
Nu-ți întrebi investitorul care lucrează pentru Alex Grant?
Cum îl cheamă ? David Webber.
Știu că nu mă crezi,
dar jur că nu știam că voiau să pună asta Lisei în cârcă.
Nu m-aș fi băgat.
Nu contează ce știai. Contează ce faci acum.
Ce vrei să-i spun?
Că Alex Grant poate sta liniștit.
Nu vom încerca să-l învinuim.
Tipii ăștia nu sunt proști. Crezi că n-au pus oameni să te urmărească?
Sigur, dar vor da crezare cârtiței lor,
așa că spune-i că nu avem nimic concret despre Alex Grant.
E doar praf în ochi.
Spune-i că încercăm doar să arătăm că Bondurant era un nemernic.
Mulți i-au dorit moartea.
Așa că Alex Grant n-are de ce să-și facă griji dacă urcă în boxă.
- Și crezi că o să creadă? - Da, mă bazez pe asta.
Bine. O s-o fac.
Henry, nu uita,
dacă vrei să-ți recuperezi banii
și să-ți iasă ceva cu podcastul, fă exact ce-ți spun!
N-o da în bară!
Am priceput.
Îți place?
E bizon. E mai sănătos.
Serios?
Doar să nu fie struț.
- Nu. - E prea drăguț.
Și astea le-am făcut la friteuza cu aer cald.
- Uită-te la tine! - Da.
Cred că acest caz nou chiar te influențează.
Nu te-am mai văzut gătind atât.
Scumpo, mă gândeam să călărim împreună cândva, vara asta.
Să mă dau și eu mare.
Sigur. Hai s-o facem!
Deci băiatul de la herghelie. Cum îl cheamă?
- Taylor? - Da.
- Lucrează acolo? - Da. Cu jumate de normă. Vara.
Bun și? Îți cam place de el, sau ce?
Tată!
Ce? Scuze. Am…
- Sigur i-ai povestit mamei despre el. - Glumești? Nu. Ea e și mai rău.
Mama ta își lasă mintea s-o ghideze, scumpo.
Noi doi? Ne lăsăm ghidați de inimă.
Nu vreau să ți-o frângă nimeni, așa că…
Tată. Ia-o mai încet!
Adică e un tip drăguț.
Dar asta e tot.
Sunt ocupată cu școala, cu examenele.
Sunt prea ocupată să-mi las inima frântă.
Bun.
Ar trebui să-ți faci griji pentru el.
- Asta îmi place să aud. - Da.
Ce e, Lorna?
Am primit o listă de martori modificată.
Freemann îl cheamă pe agentul FBI, Felix Vasquez.
Deci a acceptat să depună mărturie.
Singurul motiv pentru care ar face asta
e ca să ne pună dop.
Ce vei face?
Ne puteți spune ce scop au avizele FBI, agent Vasquez?
Au mai multe scopuri. Unul e să adunăm informații.
- Puteți explica? - Sigur.
Dacă FBI investighează un caz și credem că cineva ar putea fi vinovat,
îi putem trimite un aviz că să-l facem să vorbească.
Îl speriați și așa va coopera.
Cam așa ceva.
Doar trimiterea acestei scrisori
nu înseamnă că a făcut ceva greșit, nu?
Corect.
Cum de i-ați trimis aviz lui Alex Grant?
Am dat de numele și afacerea lui în timpul anchetei.
Au fost anumite nereguli în unele clădiri la care a lucrat.
- Cum a răspuns la scrisoare? - Prin avocatul lui.
A spus că dl Grant are o afacere curată
și ca va fi bucuros să ne demonstreze asta.
L-ați mai urmărit de atunci?
Nu, am fost ocupat cu alte anchete presante.
Deci Alex Grant e doar o persoană de interes. Corect?
Cineva care putea deține informații dar nu s-a concretizat nimic până acum?
Corect.
Domnule agent Vasquez, Alex Grant e anchetat de FBI?
Nu, nu este.
Teoretic, nu.
Răspundeți doar „da” sau „ nu”!
Dle agent Vasquez, Alex Grant e anchetat de FBI?
Nu.
Mulțumesc!
Nu mai am întrebări.
Ai spus „teoretic”, agent Vasquez.
Teoretic, Alex Grant nu e anchetat în prezent.
Ar mai fi ceva de povestit?
Obiectez! A răspuns deja.
Se respinge.
Chiar dacă dl Grant nu e anchetat în prezent,
nu înseamnă că nu e vizat.
Înțeleg.
Și FBI trimite de obicei avize celor pe care-i consideră nevinovați?
Nu.
Urmărind logica asta, credeți că Alex Grant e vinovat de ceva?
Obiectez! Solicită speculații.
Se admite.
Dacă M. Bondurant ar mai trăi,
ar fi cineva cu care ați sta de vorbă despre dl Grant?
Obiectez!
Se admite. Dle Haller.
Să mai încercăm!
Agent Vasquez, ați spus că Alex Grant nu e anchetat.
FBI-ul intenționează să-i deschidă o anchetă?
Obiectez!
Mă tem că nu pot răspunde la întrebări
care ar putea compromite o operațiune în desfășurare.
„În desfășurare”.
Nu mai am întrebări.
Dle Haller.
Nu ești curios?
Cine mi-a trimis avizul?
Aveți un informator în birou.
Cel responsabil mi-a făcut o mare favoare, așa că mulțumește-i pentru mine!
Nu știu despre ce vorbiți, dle Haller, dar ce vă pot spune
e că FBI-ul abia așteaptă să vadă ce puteți afla
din mărturia domnului Grant.
O zi bună!
Unde e scotch-ul?
Într-un restaurant la care nu te lasă doctorul să mergi.
Scrisoarea aia nu a apărut așa, pur și simplu, la ușa ta, nu?
Ai făcut tu ceva.
Când Grant a vrut să anuleze citația, m-am asigurat că vom avea reporteri.
Încercam să-l sperii să nu invoce amendamentul,
dar m-am gândit că vom fi urmăriți și de agenți FBI.
Și, dacă ar fi așa, m-ar putea contacta.
Nu știam sigur, dar acum știu.
Vor să-l pun pe Grant sub jurământ și să le facă treaba.
E scump să întocmești un mare juriu.
Dacă îl poți face pe tipul ăsta să se compromită singur,
cu atât mai bine.
Asta și urmăresc.
Întrebarea e ce urmărești tu?
Nu-ți face griji! Am un plan să obțin ce vreau.
Ce s-a întâmplat?
Andrea a solicitat o întâlnire în biroul judecătoarei.
Despre ce?
Habar n-am, dar te așteaptă judecătoarea.
La naiba!
Dră Freemann, ați solicitat acest ceai dansant,
deci ce dețineți care nu putea fi făcut public?
Procuratura a intrat în posesia unei noi probe.
Poft… Dnă judecătoare, serios?
Înțeleg reacția dlui Haller. Aș reacționa la fel în locul lui.
Da.
Dar mă tem că această probă
e atât de decisivă
încât nu văd cum ar putea fi refuzată.
Acum chiar sunt intrigată.
Ce e această dovadă misterioasă, dră Freemann?
Arma crimei.
BAZAT PE ROMANELE LUI MICHAEL CONNELLY
Subtitrarea: Adina Chirica
𝄇 Downloaded From BollyFlix 𝄇